**ՀԻՄՆԱՎՈՐՈՒՄ**

**«ՏԱՐԱԾՔԱՅԻՆ ԿԱՌԱՎԱՐՄԱՆ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ԵՎ ՀԱՐԱԿԻՑ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ՎԵՐԱԲԵՐՅԱԼ**

 «Տարածքային կառավարման մասին» օրենքում  փոփոխություններ կատարելու մասին»օրենքի և հարակից օրենքների նախագծերի ընդունումը պայմանավորված է հետևյալ հանգամանքով․

 Նախագծերի ընդունման նպատակն է բարձրացնել մարզպետների և մարզպետների աշխատակազմերի գործունեության արդյունավետությունը՝ սահմանելով վերջիններիս հաշվետվողականության ավելի ճկուն և օպերատիվ մեխանիզմ։ Մասնավորապես,

1․ «Տարածքային կառավարման մասին» օրենքում նախատեսվում է սահմանել դրույթներ, որոնց համաձայն Կառավարության քաղաքականությունը մշակող և իրականացնող մարմինը

1) մարզպետների գործունեության արդյունավետության բարձրացման նպատակով համակարգելու է մարզպետների ընթացիկ գործունեությունը, ինչպես նաև պետական կառավարման համակարգի այլ մարմինների հետ վերջիններիս աշխատանքները.

2) քննարկելու և համադրելու է տարածքների համաչափ զարգացումն ապահովելու նպատակով Հայաստանի Հանրապետության պետական բյուջեով և այլ միջոցներով նախատեսվող ծրագրերը.

3) իրավական հսկողություն է իրականացնելու մարզպետների ընդունած որոշումների նկատմամբ և անհրաժեշտության դեպքում դրանք ուժը կորցրած ճանաչելու վերաբերյալ առաջարկություններ է ներկայացնելու վարչապետին.

4) իրականացնելու է մարզպետի աշխատակազմի գործունեության վերահսկողությունը.

5) լսելու է մարզպետի աշխատակազմի գործունեության մասին հաշվետվությունները, քննելու է գործունեության ստուգման արդյունքները:

Այսպիսով, Մարզպետներին հնարավորություն է ընձեռնվելու նաև անմիջապես Կառավարության քաղաքականությունը մշակող և իրականացնող մարմնի միջոցով Կառավարության և վարչապետի քննարկմանը ներկայացնել իրենց իրավասությանը վերապահված հարցերը, Կառավարության քաղաքականությունը մշակող և իրականացնող մարմնի միջոցով  ներկայացնել առաջարկություններ տարածքային համաչափ զարգացմանն ուղղված պետական քաղաքականության իրականացման ուղղությամբ, ընթացիկ հաշվետվություն ներկայացնել Կառավարության քաղաքականությունը մշակող և իրականացնող մարմնին, պարտավորվելու են նաև պարտադիր քննության առնել Կառավարության քաղաքականությունը մշակող և իրականացնող մարմնի կողմից մարզպետի աշխատակազմի կառուցվածքային ստորաբաժանումների և դրանց ղեկավարների աշխատանքի վերաբերյալ առաջարկությունները և սահմանված ժամկետում տեղեկացնել ձեռնարկված միջոցների մասին։

 Նշվածի համատեքստում անհրաժեշտություն է առաջացել կատարել համապատասխան փոփոխություններ և լրացնումներ նաև «Կառավարության կառուցվածքի և գործունեության մասին» օրենքում և «Կառավարչական իրավահարաբերությունների կարգավորման մասին» օրենքում։

**Նախագծի մշակման գործընթացում ներգրավված ինստիտուտները և անձիք․**

Նախագծերը մշակվել է ՀՀ տարածքային կառավարման և ենթակառուցվածքների նախարարության կողմից:

**Ակնկալվող արդյունքը.**

 Նշված փոփոխությունների արդյունքում կբարձրացվի մարզպետների հաշվետվողականությունը և վերջիններիս աշխատակազմերի գործունեության արդյունավետությունը։

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․**

«Տարածքային կառավարման մասին» օրենքում  փոփոխություններ կատարելու մասին»օրենքի և հարակից օրենքների նախագծերի ընդունումը չի բխում ռազմավարական փաստաթղթերից։

 **Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

«Տարածքային կառավարման մասին» օրենքում  փոփոխություններ կատարելու մասին»օրենքի և հարակից օրենքների նախագծերի ընդունման առնչությամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

 **Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին․**

«Տարածքային կառավարման մասին» օրենքում  փոփոխություններ կատարելու մասին»օրենքի և հարակից օրենքների նախագծերի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում։